பிரசியோடைமியம்(III) கார்பனேட்டு

பிரசியோடைமியம்(III) கார்பனேட்டு (Praseodymium(III) carbonate) என்பது Pr2(CO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிலி நிலையில் காணப்படும் இச்சேர்மம்  ஆலிவ் பச்சை நிறத்தில் காணப்படுகிறது.Rare earth elements: Main volume, Phần 3 (Leopold Gmelin; Verlag Chemie, 1994), page 22; 68. Retrieved 4 Feb 2021. பிரசியோடைமியத்தின் எழுநீரேற்று, எண்ணீரேற்றுகளும் அறியப்படுகின்றன. இவை அனைத்தும் தண்ணீரில் கரையாதவைகளாகும்.

பிரசியோடைமியம்(III) குளோரோ அசிட்டேட்டை நீராற்பகுப்பு செய்து பிரசியோடைமியம்(III) கார்பனேட்டை தயாரிக்கலாம். :冯天泽. 稀土碳酸盐的制法、性质和组成. 《稀土》. 1989年第3期. pp.45～49

 2 Pr(C2Cl3O2)3 + 3 H2O → Pr2(CO3)3 + 6 CHCl3 + 3 CO2

கார்பன் டை ஆக்சைடுடன் நிறைவுற்ற சோடியம் பைகார்பனேட்டை பிரசியோடைமியம் குளோரைடு கரைசலுடன் சேர்த்து வினைபுரியச் செய்வதன் மூலமும் இதை தயாரிக்கலாம்.

 வேதிப்பண்புகள் 
பிரசியோடைமியம்(III) கார்பனேட்டு அமிலங்களுடன் வினைபுரியும். இவ்வினையின் போது கார்பனீராக்சைடு வெளியிடப்படுகிறது.:
 Pr2(CO3)3 + 6 H+ → 2 Pr3+ + 3 H2O + 3 CO2↑
இது தண்ணீரில் கரையாது. 

 பிற சேர்மங்கள் 
பிரசியோடைமியம்(III) கார்பனேட்டு ஐதரசீனுடன் வினைபுரிந்து வெளிர் பச்சைநிறப் படிகங்களான Pr2(CO3)3•12N2H4•5H2O என்ற சேர்மத்தைக் கொடுக்கிறது. தண்ணீரில் இது சிறிதளவு கரையும் ஆனால் பென்சீனில் கரையாது. ''20°செல்சியசு வெப்பநிலையில் இதன் அடர்த்தி 1.873 கி/செ.மீ3.Uchenye zapiski: Serii︠a︡ khimicheskikh nauk (S.M. Kirov adyna Azărbai̐jan Dȯvlăt Universiteti; 1977), page 37. Retrieved 7 Feb 2021.

 மேற்கோள்கள் 

பகுப்பு:பிரசியோடைமியம்(III) சேர்மங்கள்
பகுப்பு:கார்பனேட்டுகள்